system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Sanda Nițescu.
assistant
Sanda Nițescu ( n. 19 mai 1937, București – d. 19 iulie 2013, Paris ) a fost un artist plastic, om de cultură și scriitor român, care era stabilită în Franța și își împărțea viața și activitatea între București și Paris.

Biografie 
Sanda Nițescu a studiat artele plastice la Institutul „N. Grigorescu” din București, promoția 1959, fiind eleva lui Alexandru Ciucurencu și a lui Ionel Jianu. În 1966 cere azil politic în Franța și se stabilește la Paris. Aici pictează, expune, devine angajata filialei pariziene a marii agenții japoneze de publicitate și comunicare Dentsu, unde va lucra aproape 25 de ani, iar în ultima vreme scrie. A fost membră a AFPGT, (Association Française de la Presse gastronomique et touristique). A publicat Un fir de mărar și cerul albastru, traducere din franceză și prefață de Irina Mavrodin, desene de Horia Bernea (Cartea Romanească, București, 1998), apărută ulterior în versiune franceză (Un brin d'aneth et le ciel bleu, L'Harmattan, Paris, 2000) și Café, în traducerea și cu desenele autoarei (Cartea Romanească, București, 2002). Café a fost nominalizată la premiul ASPRO pe 2002 pentru proză scurtă.

Listă (incompletă) de opere publicate 

 Un fir de mărar și cerul albastru, traducere din franceză și prefață de Irina Mavrodin, desene de Horia Bernea, editura Cartea Românească, București, 1998 
 Un brin d'aneth et le ciel bleu - - Imprecis de cuisine roumaine, editura L'Harmattan, Paris, 2000) și
 Café - O microtipologie a cafenelelor pariziene - cu ilustrațiile autoarei și fotografii ale fiului ei, Vladimir Nițescu (Cartea Românească), Paris, 2002
 Steak de ton roșu sau fasole bătută? Ghid insolit cu 33 restaurante (Editura Humanitas), 2007
 A sprig of dill, traducere în engleză de Josephine Bacon, Editura Pholiota, London, premiată la Gourmet World Cookbook Awards, 2007
 Din 2006 contribuie la Dilemateca cu rubrica gastronomică, Preparate din carte Decorații 

În 2002, Sanda Nițescu a fost decorată cu ordinul Chevalier des Arts et des Lettres'' pentru serviciile aduse muzeelor naționale franceze în timpul activității sale la agenția Dentsu.

Referințe

Legături externe 

 Pagină dedicată Sandei Nițescu pe web site-ul Editurii Humanitas
  Un fir de mărar și cerul albastru pe web site-ul companiei Amazon.com
 Scurtă prezentare  a scriitoarei pe web site-ul editurii Cartea Românească

Nașteri în 1937
Nașteri pe 19 mai
Decese în 2013
Decese pe 19 iulie 
Artiști plastici români
Bucureșteni
Cavaleri ai Ordinului Artelor și Literelor
Decese în Paris
Femei din domeniul artistic
Pictori români
Români expatriați în Franța
Scriitoare române
Scriitoare franceze
Scriitoare din secolul al XX-lea
Scriitoare din secolul al XXI-lea
Scriitori români din exil